# El retorn: la vida després de l'ISIS

El retorn: la vida després de l'ISIS (títol original en anglès: The Return: Life After ISIS) és una pel·lícula documental anglesa-catalana de 2021, dirigida per Alba Sotorra i coproduïda juntament amb Carles Torras i Vesna Cudic. L'obra segueix el recorregut de dones que, després d'abandonar Estat Islàmic, intenten tornar als seus països d'origen. S'ha doblat i subtitulat al català.

## Argument

Diverses dones, com Shamima Begum, Hoda Muthana o Kimberly Gwen Polman decideixen abandonar Estat Islàmic i intenten tornar als seus països d'origen després d'haver pres la decisió de migrar al califat.

## Producció

El febrer de 2021 es va anunciar que la directora catalana Alba Sotorra havia dirigit la pel·lícula i que el canal de televisió Sky Documentaries la distribuiria al Regne Unit.

## Estrena

El 17 de març de 2021 la pel·lícula es va estrenar mundialment al festival South by Southwest. El 29 d'abril de 2021 es va projectar al Festival Internacional de Cinema Hot Docs i el 15 de juny de 2021 al Regne Unit a través del canal de televisió Sky Documentaries.

## Recepció

La revista Variety va expressar: «Aquestes històries són esgarrifoses, però la manera com es revelen és suaument optimista, un testimoni de la paciència i l'eficàcia de Sevinaz, l'activista enèrgica que dirigeix tallers que animen les dones a enfrontar-se al passat i a trobar solidaritat una amb l'altra».
La revista POV Magazine va manifestar que l'obra «parla a les generacions afectades per aquests conflictes i ens deixa informats i no menys segurs sobre quina hauria de ser la solució justa a la situació d'aquestes supervivents».

## Premis i nominacions

| Any | Premi | Categoria | Nominació | Resultat |
| 2021 | Som Cinema | Millor llargmetratge documental | El retorn: la vida després de l'ISIS | Guanyadora |
| 2021 | DocsBarcelona | Premi del públic | El retorn: la vida després de l'ISIS | Guanyadora |
| 2021 | DocsBarcelona | Premi del jurat jove Reteena | El retorn: la vida després de l'ISIS | Guanyadora |
| 2021 | Festival de Cinema de Varsòvia | Millor documental | El retorn: la vida després de l'ISIS | Menció especial |
| 2022 | Premis Goya | Millor pel·lícula documental | Alba Sotorra, Carles Torras i Vesna Cudic | Nominats |
| 2022 | Premis Goya | Millor pel·lícula | Alba Sotorra, Carles Torras i Vesna Cudic | Candidats |
| 2022 | Premis Goya | Millor direcció | Alba Sotorra | Candidata |
| 2022 | Premis Goya | Millor guió original | Alba Sotorra, Júlia Parés, Michael Nollet i Xavi Carrasco | Candidats |
| 2022 | Premis Goya | Millor fotografia | Gris Jordana, Lara Vilanova i Núria Roldós | Candidates |
| 2022 | Premis Goya | Millor muntatge | Michael Nollet | Candidat |
| 2022 | Premis Goya | Millor so | Coni Docolomansky, Denis Darwish, Nadja Darwish, Alex Albors, Anna Rajadell, Jordi Ribas i Agost Alustiza | Candidats |
| 2022 | Premis Goya | Millors efectes especials | Dani Villalba | Candidat |
| 2022 | Premis Gaudí | Millor pel·lícula documental | Alba Sotorra, Carles Torras i Vesna Cudic | Guanyadors |
| 2022 | Premis Emmy | Millor documental | Alba Sotorra, Carles Torras i Vesna Cudic | Nominats |

## Referències

* ↑ «El retorn: la vida després de l'ISIS». Éasdir.cat. Arxivat de l'original el 2021-09-21. [Consulta: 22 febrer 2022].
* ↑ «El retorn: La vida després de l'ISIS». Goita què fan, ara!. [Consulta: 3 desembre 2023].
* ↑ «Sky Documentaries boards Shamima Begum documentary The Return: Life After Isis» (en anglès). Advanced-Television.com. [Consulta: 17 abril 2021].
* ↑ Day-Ramos, Dino. «SXSW Film Festival Unveils Full Lineup; Charli XCX Quarantine Feature To Close Fest; Tom Petty Docu Set As Centerpiece» (en anglès). Deadline.com, 10-02-2021. [Consulta: 17 abril 2021].
* ↑ «The Return: Life After ISIS» (en anglès). BoxOffice.HotDocs.ca. [Consulta: 17 abril 2021].
* ↑ «What's coming soon to Sky and NOW in June 2021?» (en anglès). Vodzilla.co, 29-05-2021. [Consulta: 25 juny 2021].
* ↑ Kiang, Jessica. «'The Return: Life After ISIS' Review: Compassionate, Essential Glimpse Into the Aftermath of Radicalization». Variety, 27-03-2021. [Consulta: 20 maig 2021].
* ↑ Gorber, Jason. «The Return: Life After ISIS Review - Or, the Fog of War». POV Magazine. [Consulta: 20 maig 2021].
* ↑ «"El retorn: la vida després de l'ISIS"». CCMA.cat, 19-06-2021. [Consulta: 17 novembre 2021].
* 1 2 «El retorn, la vida després de l'ISIS». DocsBarcelona.com. [Consulta: 3 novembre 2021].
* ↑ «Awards of the 37th Warsaw International Film Festival» (en anglès). WFF.pl. [Consulta: 17 novembre 2021].
* 1 2 3 4 5 6 7 8 «El Retorno: la vida después del ISIS - 8 candidaturas» (en castellà). PremiosGoya.com. [Consulta: 9 novembre 2021].
* 1 2 3 4 5 6 7 8 «Estas son las nominaciones de los Premios Goya 2022» (en castellà). PremiosGoya.com. [Consulta: 11 desembre 2021].
* ↑ «"Sis dies corrents" i "Libertad" triomfen als Gaudí: tots els premis, liderats per 4 directores». CCMA.cat, 06-03-2022. [Consulta: 6 març 2022].
* ↑ «XIV Premis Gaudí - Guardonades». AcademiaDelCinema.cat. [Consulta: 7 març 2022].
* ↑ «International Emmys 2022: The Complete Nominations List» (en anglès). Variety.com. [Consulta: 30 setembre 2022].

## Enllaços externs

* YouTube.com - Tràiler de la pel·lícula subtitulada en català